Malik Rose

Malik Jabari Rose (s. 23. marraskuuta 1974) on yhdysvaltalainen ammattilaisuransa lopettanut koripalloilija. Hän syntyi Philadelphiassa ja opiskeli Overbrook High Schoolissa sekä Drexelin yliopistossa. Hänen pituutensa on 2,01 metriä. 

Rose aloitti NBA-uransa vuonna 1996 ja pelasi ammattilaisena 13 kautta. Hänen joukkueitaan olivat Charlotte Hornets (1996–1997), San Antonio Spurs (1997–2005), New York Knicks (2005–2009) ja Oklahoma City Thunder (2009). Hän oli voittamassa NBA-mestaruutta kausina 1998–1999 ja 2002–2003.

Pelaajauransa jälkeen Rose on toiminut asiantuntijakommentaattorina muun muassa Comcast SportsNet Philadelphian koripallolähetyksissä.

Lähteet 

Yhdysvaltalaiset koripalloilijat
Vuonna 1974 syntyneet
Elävät henkilöt